Sacrosancte Dei ecclesie Sancti Vincentii martiris, que est constructa infra menia Matisconis. Ego Durannus, pro remedio et salute anime mee, dono unum campum in pago Matisconensi, in villa Verchesono, terminatur a mane terra Sancti Vincentii, a medio die terra Constancio et Ilio, a sero Sancti Petri, a cercio Sancti Clementis; habet in longo perticas III et III pedes, in ambis frontibus perticas III et pedes VIII. Infra istas terminationes vel perticationes, dono Domino sanctoque Vincentio ut ab hac die in antea faciant rectores Sancti Vincentii, in Dei servitio, quicquid facere voluerint. Si quis contradixerit auri libras V persolvat, firmaque permaneat cuncto tempore. S. Duranni qui fieri et firmare rogavit. S. Gitberge matris sue. S. Vuitberti. S. Lantrudis. S. Rambaldi. S. Braidenco. Data per manum Willelmi, IIII kalendas maii, regnante Henrico rege.